

**Finanšu komitejas ārkārtas sēdes**

**protokols Nr. 5**

Carnikavā, Carnikavas pagastā, Ādažu novadā 2023. gada 26. aprīlī

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 08:00.

Kārtējā atklāta sēde sasaukta Pašvaldību likumā un Ādažu novada pašvaldības nolikumā noteiktajā kārtībā.

Sēdi vada: pašvaldības domes priekšsēdētāja Karīna Miķelsone (LRA).

Sēdi protokolē: Administratīvās nodaļas vecākā referente Linda Pavlovska.

Komitejā pavisam 15 deputāti.

Komitejas sēdē piedalās 13 deputāti:

komitejas locekļi: Sniedze Brakovska (LRA), Valērijs Bulāns (LRA), Kerola Dāvidsone (LRA), Arta Deniņa (JKP), Genovefa Kozlovska (LZS), Antra Krasta (LZA),Raitis Kubuliņš (LZP), Jānis Leja (S) (*no plkst. 08:20*)*,* Liāna Pumpure (LRA), Raivis Pauls (LZS), Arnis Rozītis (LRA), Jānis Ruks (LRA).

nepiedalās (attaisnotu iemeslu dēļ, atrodas komandējumā): Imants Krastiņš (JKP), Gatis Miglāns (LZS).

Komitejas sēdē piedalās:

Administrācijas darbinieki: Iveta Grīviņa – Dilāne, Everita Kāpa, Inga Pērkone, Guntis Porietis.

citi: pašvaldības aģentūras “Carnikavas komunālserviss” Ielu un ceļu uzturēšanas nodaļas vadītājs Pēteris Sabļins.

**DARBA KĀRTĪBĀ:**

1. Par nekustamā īpašuma daļas iegādi “Krastupes iela 22”.

**1. Par nekustamā īpašuma daļas iegādi “Krastupes iela 22”**

|  |
| --- |
| (Inga Pērkone) |

Ziņo, ka atbilstoši pašvaldības domes 2022. gada 28. decembra lēmumam Nr. 598 “Par pašvaldības jaunas izglītības iestādes izveidošanu” tika nolemts atbalstīt pašvaldības jaunas izglītības iestādes projektēšanu un būvniecību pašvaldības zemes īpašumā Ūbeļu ielā 18, Ādažos.

Pašvaldības dome šā gada 22. martā pieņēma lēmumu Nr. 126 “Par jaunu pašvaldības izglītības iestāžu izveidošanu”, konceptuāli atbalstot ieceri izveidot divas jaunas ēkas pašvaldības izglītības iestāžu attīstībai, tai skaitā Podnieku kvartālā, Ādažos, sākumskolas mācību programmas nodrošināšanai (līdz 300 vietām).

V. BULĀNS informē deputātus par nekustamā īpašuma iegādes iespējām (1. pielikums).

I. GRĪVIŅA – DILĀNE informē deputātus par satiksmes organizācijas risinājumu (2. pielikums).

K. MIĶELSONE, R. KUBULIŅŠ, A. DENIŅA, J. LEJA, I. GRĪVIŅA – DILĀNE, P. SABĻINS, G. KOZLOVSKA debatē par:

1. sabiedrības informēšanu par pašvaldības jaunas izglītības iestādes izveidošanu Podniekos (J. Leja pauž viedokli, ka ir jāinformē un jāsaskaņo ar Podnieku kvartāla iedzīvotājem plānotā izglītības iestādes būvniecība un tikai pēc apspriedēm pašvaldība var iegādāties īpašumu Krastupes ielā 22. I. Pērkone informē, ka ir veitka iedzīvotāju aptauja ar aicinājumu paust savu viedkli par plānoto izglītības iestādes būvniecību, kurā piedalījās 700 respondentu, 41% no tiem Ādažu pilsētas iedzīvotāji, paužot pozitīvu atgriezenisko saikni par plānoto būvniecību. G. Kozlovska uzsver, ka iedzīvotāji tiek laicīgi informēti par plānotajiem būvniecības darbiem Ādažu novadā. A. Deniņa pauž viedokli, ka ir nepietiekama komunikācija ar iedzīvotājiem.);
2. satiksmes organizāciju (P. Sabļins informē par esošās satiksmes organizācijas problēmām. Uzsver, ka plānotā vieta jaunas izglītības iestādes būvniecībai ir piemērota, jo neatrodas blakus maģistrālajām ielām. J. Ruks aicina izvērtēt iespēju izbūvēt rotācijas apļus, tādejādi samazinot braukšanas ātrumu, kā arī mazinot sastrēgumus. Vērš uzmanību, ka ar apļveida krustojumu palīdzību satiksmē tiek veicināta drošība, rezultātā atvieglojot konkrētā krustojuma izbraukšanu un samazinot frontālo sadursmju risku.);
3. plānoto stāvvietu izvietojumu.

K. MIĶELSONE uzdod pašvaldības administrācijas Attīstības un projektu nodaļai uz Attīstības komitejas šā gada 10. maija sēdi sagatavot informatīvu ziņojumu par pašvaldības komunikāciju ar Podnieku iedzīvotājiem un to informēšanu par plānotās pirmsskolas izglītības iestādes būvniecību Podnieku kvartālā, kā arī aicina iekļaut pašvaldības 2023. gada plānā uzdevumu par satiksmes organizēšanas Ādažos risinājumiem, par izpildes rezultātu ziņojot Attīstības komitejas šā gada 8.augusta sēdē.

Atklāti balsojot, ar 11 balsīm "Par" (Sniedze Brakovska (LRA), Valērijs Bulāns (LRA)), Kerola Dāvidsone (LRA), Genovefa Kozlovska (LZA), Antra Krasta (LZS), Raitis Kubuliņš (LZP), Karīna Miķelsone (LRA), Raivis Pauls (LZS), Liāna Pumpure (LRA), Arnis Rozītis (LRA), Jānis Ruks (LRA)), "Pret" – 1 (Jānis Leja (S)), "Atturas" – 1 (Arta Deniņa (JKP)), **KOMITEJA NOLEMJ**:

1. **Uzdot** pašvaldības administrācijas Attīstības un projektu nodaļai:
	1. uz Attīstības komitejas šā gada 10. maija sēdi sagatavot informatīvu ziņojumu par pašvaldības komunikāciju ar Podnieku iedzīvotājiem un to informēšanu par plānotās pirmsskolas izglītības iestādes būvniecību Podnieku kvartālā;
	2. iekļaut pašvaldības 2023. gada plānā uzdevumu par satiksmes organizēšanas Ādažos risinājumiem, par izpildes rezultātu ziņojot Attīstības komitejas šā gada 8. augusta sēdē.
2. **Atbalstīt** lēmuma “Par nekustamā īpašuma daļas iegādi “Krastupes iela 22”” projektu un virzīt to izskatīšanai pašvaldības domes šā gada 26. aprīļa sēdē.

*Sēde slēgta 2023. gada 26. aprīlī plkst. 09:12*.

Finanšu komitejas priekšsēdētāja Karīna Miķelsone

Protokolētāja Linda Pavlovska

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU